Source: http://www.graiul.ro/2017/09/20/trei-puncte-memoria-legendarului-lascar-pana/
Timestamp: 2019-06-16 16:46:37+00:00

Document:
Trei puncte în memoria legendarului Lascăr Pană - Graiul Maramuresului <% if ( total_view > 0 ) { %> <%= total_view > 1 ? "total views" : "total view" %>, <% if ( today_view > 0 ) { %> <%= today_view > 1 ? "views today" : "view today" %> no views today	No views yet
CS Minaur Baia Mare – CSM Focşani 2007 28-18 (14-9)
CS Minaur a contabilizat a doua victorie în Liga Zimbrilor, după ce băimărenii au dispus, luni seara, în polivalenta “Lascăr Pană”, cu scorul de 28-18 (14-9), de CSM Focşani 2007, în etapa a treia.
De fapt duelul dintre cele două formaţii a fost continuarea partidei întreruptă duminică seara (din cauza deselor pene de curent, datorate furtunii ce s-a abătut asupra Maramureşului) şi reluată luni de la scorul de 9-3 (minutul 18.25) în favoarea formaţiei antrenate de Raul Fotonea. “Surprizele” au apărut şi în meciul de luni seara, o nouă căderea de tensiune a întrerupt meciul în minutul 31 şi 38 de secunde, cînd tabela indica 14-10. Dar conducerea clubului a avut o variantă de rezervă, punînd în funcţiune generatorul, iar meciul a continuat fără probleme.
Meciul de luni s-a reluat de la aceeaşi oră, 18.00, din minutul 18 şi 25 de secunde, de la scorul de 9-3. Pînă la acest scor, jocul scurt de duminică a debutat sub semnul echilibrului, în minutul 5 Minaur avînd avantaj la limită – 2-1. Răzvan Pop are nişte parade excepţionale, iar datorită intervenţiilor portarului băimărean, elevii lui Fotonea se distanţează la 6-2 (12’) şi 9-3 (18’). La acest scor se întrerupe partida şi la reluare (n.r. – luni) Miroiu înscrie din 7 m – 9-4 (19’). Băimărenii re­fac diferenţa de şase goluri în minutul 24 – 12-6, şi Minaur merge la cabine cu un avans de cinci, 14-9. După golul marcat de Năstăsie de la începutul părţii a doua (14-10), instalaţia de iluminat pică din nou. Se pune în funcţiune generatorul şi după aproximativ 50 de minute jocul se reia. Oaspeţii se apropie încă o dată la patru goluri – 16-12 (39’), iar de aici încolo, CS Minaur gestionează perfect minutele rămase de jucat. La rampă iese Pierre Ragot, care înscrie şase goluri în partea secundă şi îşi duce echipa spre o victorie clară şi la o diferenţă de zece goluri – 28-18. O victorie în memoria celui care a creat această echipă, Lascăr Pană, plecat dintre noi în dimineaţa primului joc. Înaintea meciului, atît duminică, cît şi luni, cei aproximativ 1.000 de spectatori au ţinut un moment de reculegere şi i-au scandat numele pentru tot ceea ce a făcut din clubul Minaur.
• Sala sporturilor “Lascăr Pană”. Spectatori, apro­ximativ 1.000. • Aruncări de la 7 m: 3-6 (transformate 1-2; au ratat Ragot, Sabou, respectiv Miroiu 2, Sladic, Hagiu). Minute de eliminare: 6-4. • Arbitri: Bogdan Stark (Bucureşti) / Romeo Ştefan (Ploieşti). • CS Minaur Baia Mare: R. Pop (10 intervenţii, a apărat un 7 m), Bucătaru (5 intervenţii, a apărat un 7 m) – Nagy, Botea, Popescu 3 (1 din 7 m), Mureşan 6, Y. Pop, Buşecan 1, Căbuţ 2, Haiduc, Ragot 7, Marta 1, Mihai, Sabou 6, Câmpan, Cristescu 2. Antrenori: Raul Fotonea şi Răzvan Pop. • CSM Focşani: Marocico (4 intervenţii), Cloşca (4 intervenţii, a apărat 2 de 7 m), Tevzadze (2 intervenţii) – Ragea, Gramatic, Hagiu 2, Popovici, Miroiu 3 (2 din 7 m), Popa 4, Ţutu, Mocanu 1, Raţă 1, Eros 2, Pătru 2, Sladic, Năstăsie 3. Antrenori: Viorel Ciubotaru şi Bogdan Voica.
Rezultatele etapei 3: AHC Dunărea Călăraşi – Dinamo Bucureşti 24-29; HC Odorhei – Steaua Bucureşti 26-20; CSU Suceava – CSM Bucureşti 29-32; AHC Dobrogea Sud Constanţa – SCM Politehnica Timişoara 20-20; CSM Făgăraş – AHC Potaissa Turda 25-28; HC Vaslui – CS Politehnica Iaşi 33-30; CS Minaur Baia Mare – CSM Focşani 2007 28-18.
Etapa viitoare • Miercuri, 20 septembrie: Dinamo Bucureşti – HC Vaslui, ora 17.30, TVR HD • Vineri, 22 septembrie: AHC Potaissa Turda – CS Minaur Baia Mare, ora 18.00, Digi Sport şi Dolce Sport • Sîmbătă, 23 septembrie: SCM Politehnica Timişoara – CSU Suceava, ora 16.00; CS Politehnica Iaşi – AHC Dobrogea Sud, ora 16.00, TVR 2 • Duminică, 24 septembrie: CSM Focşani 2007 – AHC Dunărea Călăraşi, ora 16.00, TVR 1; HC Odorhei – CSM Făgăraş, ora 18.00 • Luni, 25 septembrie: Steaua Bucureşti – CSM Bucureşti, ora 20.00, Digi Sport şi Dolce Sport.

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM